CELEX: 31982R3079
Language: el
Date: 1982-11-19 00:00:00
Title: Κανονισμός (EOK) αριθ. 3079/82 τής Επιτροπής τής 19ης Νοεμβρίου 1982 περί τροποποιήσεως τού κανονισμού (EOK) αριθ. 2328/82 πού καθορίζει τό συντελεστή πού εφαρμόζεται στά σιτηρά πού εξάγονται υπό μορφήν ορισμένων οινοπνευματωδών ποτών γιά τήν περίοδο 1982/83

Avis juridique important

|

31982R3079

Κανονισμός (EOK) αριθ. 3079/82 τής Επιτροπής τής 19ης Νοεμβρίου 1982 περί τροποποιήσεως τού κανονισμού (EOK) αριθ. 2328/82 πού καθορίζει τό συντελεστή πού εφαρμόζεται στά σιτηρά πού εξάγονται υπό μορφήν ορισμένων οινοπνευματωδών ποτών γιά τήν περίοδο 1982/83  

Επίσημη Εφημερίδα αριθ. L 325 της 20/11/1982 σ. 0012 - 0012

***** ΚΑΝΟΝΙΣΜΟΣ (ΕΟΚ) αριθ. 3079/82 ΤΗΣ ΕΠΙΤΡΟΠΗΣ  της 19ης Νοεμβρίου 1982  περί τροποποιήσεως του κανονισμού (ΕΟΚ) αριθ. 2328/82 που καθορίζει το συντελεστή που εφαρμόζεται στα σιτηρά που εξάγονται υπό μορφήν ορισμένων οινοπνευματωδών ποτών για την περίοδο 1982/83  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποιήθηκε τελευταία από τον κανονισμό (ΕΟΚ) αριθ. 1451/82 (2), και ιδίως το άρθρο 16 παράγραφος 6,  τον κανονισμό (ΕΟΚ) αριθ. 1188/81 του Συμβουλίου της 28ης Απριλίου 1981 σχετικά με τη θέσπιση των γενικών κανόνων για τη χορήγηση προσαρμοσμένων επιστροφών για τα σιτηρά που εξάγονται υπό μορφήν ορισμένων οινοπνευματωδών ποτών, καθώς και με τα κριτήρια καθορισμού των ποσών, και σχετικά με την τροποποίηση του κανονισμού (ΕΟΚ) αριθ. 3035/80 όσον αφορά ορισμένα εμπορεύματα που δεν υπάγονται στο παράρτημα ΙΙ της συνθήκης (3), και ιδίως το άρθρο 12,  Εκτιμώντας:  ότι η Επιτροπή, με τον κανονισμό (ΕΟΚ) αριθ. 2328/82 (4), καθόρισε το συντελεστή που εφαρμόζεται στα σιτηρά που εξάγονται υπό μορφήν ουίσκι (malt-whisky) για την περίοδο από την 1η Αυγούστου 1982 ως τις 31 Ιουλίου 1983·  ότι έγινε κάποιο λάθος κατά τον καθορισμό, από τις αρχές του Ηνωμένου Βασιλείου, των ποσοτήτων malt-whisky που έχουν εξαχθεί · ότι το λάθος αυτό είχε σαν αποτέλεσμα να κάνει λάθος και η Επιτροπή κατά τον καθορισμό του συντελεστή· ότι πρέπει να καθοριστεί πάλι ο συντελεστής με βάση τα διορθωμένα στοιχεία·  ότι είναι, συνεπώς, σκόπιμο να τροποποιηθεί ο κανονισμός (ΕΟΚ) αριθ. 2328/82·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 1 του κανονισμού (ΕΟΚ) αριθ. 2328/82 αντικαθίσταται από το ακόλουθο κείμενο:  «Άρθρο 1  Για την περίοδο από την 1η Αυγούστου 1982 ως τις 31 Ιουλίου 1983, ο συντελεστής που προβλέπει το άρθρο 3 του κανονισμού (ΕΟΚ) αριθ. 1188/81 και εφαρμόζεται στο κριθάρι που έχει μεταποιηθεί σε βύνη και χρησιμοποιείται στο Ηνωμένο Βασίλειο για την παραγωγή malt-whisky, καθορίζεται σέ: 0,642»  Άρθρο 2  Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Αυγούστου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 19 Νοεμβρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 164 της 14. 6. 1982, σ. 1.  (3) ΕΕ αριθ. L 121 της 5. 5. 1981, σ. 3.  (4) ΕΕ αριθ. L 250 της 26. 8. 1982, σ. 13.